“หุ้นเอเชีย” เปิดลบ รอผลประชุม “แบงก์ชาติออสซี่”-ตัวเลขเศรษฐกิจ
“ตลาดหุ้นเอเชีย” เปิดลบ นักลงทุนจับตาแบงก์ชาติออสเตรเลียตัดสินใจเรื่องดอกเบี้ยและข้อมูลเศรษฐกิจทั่วภูมิภาค
“ตลาดหุ้นเอเชีย” เปิดลบ นักลงทุนจับตาแบงก์ชาติออสเตรเลียตัดสินใจเรื่องดอกเบี้ยและข้อมูลเศรษฐกิจทั่วภูมิภาค
7 มี.ค. 2566

ผู้สื่อข่าวรายงานว่า ตลาดหุ้นเอเชียเปิดลบเป็นส่วนใหญ่ในวันนี้ ขณะที่นักลงทุนรอคอยธนาคารกลางออสเตรเลีย (RBA) ตัดสินใจเรื่องอัตราดอกเบี้ยนโยบาย และข้อมูลเศรษฐกิจทั่วภูมิภาค
ทั้งนี้ ดัชนีนิกเกอิเปิดภาคเช้าที่ระดับ 28,202.59 จุด ลดลง 35.19 จุด หรือ -0.12%, ดัชนีฮั่งเส็งเปิดภาคเช้าที่ระดับ 20,606.83 จุด เพิ่มขึ้น 3.64 จุด หรือ +0.02% และดัชนีเซี่ยงไฮ้คอมโพสิตเปิดภาคเช้าที่ระดับ 3,320.21 จุด ลดลง 1.82 จุด หรือ -0.05%
โดยนักวิเคราะห์คาดการณ์ว่า RBA จะปรับขึ้นอัตราดอกเบี้ยนโยบาย 0.25% สู่ระดับ 3.6% ซึ่งจะเป็นตัวเลขสูงสุดนับตั้งแต่เดือนมิ.ย. 2555
ด้านจีนและออสเตรเลียเตรียมเปิดเผยข้อมูลการค้าสำหรับเดือนก.พ.และม.ค.ตามลำดับในวันนี้ ขณะที่ฟิลิปปินส์และไทยก็มีกำหนดเปิดเผยข้อมูลเงินเฟ้อเช่นเดียวกัน